5 чэрвеня 2022 года адбыўся тэракт у каталіцкай царкве раёна мясцовага кіравання Ова, штат Онда, Нігерыя. Пяцёра баевікоў пачалі страляць па будынку царквы і актывізавалі самаробнае выбуховае прыстасаванне. Затым зайшлі ў царкву і пачалі страляць па тых, хто знаходзіліся ўнутры. Паводле паведамленняў уладаў, загінулі не менш за 85 чалавек.

Перадгісторыя
-------------

Штат Онда з’яўляецца адносна мірным у адрозненне ад астатняй часткі Нігерыі, якая ўжо больш за дзесяць гадоў змагаецца з рэлігійнымі сутыкненнямі і бандытамі. Усплёск гвалту паміж мясцовымі жывёлагадоўцамі і качэўнікамі ў Онда быў зафіксаваны яшчэ да тэракту. Урад штата ўвёў абмежаванні на выпас жывёлы.

Падзеі
------

Тэракт быў здзейснены ў каталіцкім касцёле Святога Францішка Ксаверыя ў раёне мясцовага кіравання Ова каля 11:30. Вернікі ўнутры царквы служылі імшу, святкуючы Пяцідзесятніцу. Баевікі прывялі ў дзеянне СВП прама каля будынка і пачалі страляць са зброі. Чацвёра баевікоў адкрылі агонь прама па будынку. Затым яны ўвайшлі ў царкву і адкрылі агонь па верніках, страляючы ў любога, хто рухаўся або спрабаваў устаць. Некалькі мінакоў таксама былі паранены кулямі. На відэазапісах з царквы бачны мёртвыя целы ахвяр, якія ляжаць у лужынах крыві на падлозе. Прыхаджане царквы паспрабавалі пакінуць будынак, але галоўны ўваход быў зачынены, таму налётчыкі адкрылі агонь па людзях, якія спрабавалі прабегчы праз іншыя два выхады. Сведка распавёў, што бачыў пецярых баевікоў.

Выжылы падчас тэракту сказаў, што напад адбыўся, калі служба ўжо падыходзіла да канца. Іншы, які ненадоўга пакінуў будынак перад тэрактам, сказаў, што калі ён вяртаўся ў царкву, то выжылыя, якія выбеглі вонкі, спынілі яго і расказалі пра здарэнне. Паліцыя выявіла на месцы нападу тры СВП, а таксама некалькі гільзаў ад патронаў АК-47.

Ахвяры
------

Мясцовы палітык Адэлегбе Цімілейн заявіў, што загінула больш за 50 чалавек, у тым ліку дзяцей, у той час як іншыя крыніцы ацэньваюць колькасць загінулых яшчэ вышэй. Цімілейн таксама сказаў, што святар царквы быў выкрадзены, але рымска-каталіцкая епархія Онда гэта абвергла. Таксама там удакладнілі, што ён знаходзіцца ў бяспецы. Лідар большасці ў Палаце прадстаўнікоў штата Онда Алувале Агунмаласуі наведаў месца тэракту, ацаніўшы колькасць загінуўшых паміж 70 і 100. Лекары паведамілі журналістам, што мясцовыя бальніцы перапоўнены пацярпелымі і загінулымі. Нацыянальнае агенцтва па надзвычайных сітуацыях Нігерыі паведаміла аб дастаўцы 22 загінулых і 50 пацярпелых у бальніцы. Многія целы загінуўшых былі дастаўлены членамі іх сем’яў дадому. 9 чэрвеня ўрад паведаміў аб знаходжанні ў бальніцах 61 параненага.

Рэакцыя
-------

Губернатар штата Онда Ратамі Акерэдолу адправіўся на месца тэракту і назваў гэтую падзею «чорнай нядзеляй». Ён паабяцаў «выкарыстаць усе даступныя рэсурсы, каб высачыць баевікоў». Прэзідэнт Нігерыі Махамаду Бухары асудзіў тэракт, заявіўшы, што гэта быў «агідны напад на вернікаў». Папа Францыск I памаліўся за ахвяр тэракту.

Ні адна арганізацыя не ўзяла на сябе адказнасць за тэракт.

Гл. таксама
-----------

* Масавыя забойствы ў Замфары (2022)

Зноскі
------

1. 1 2  Nigeria church massacre: What happened and why? (англ.). *www.aljazeera.com*. Праверана 7 чэрвеня 2022.
2. 1 2 3 4 5 6 7  ‘Evil and wicked’: Dozens killed in Nigeria church attack (англ.). *www.aljazeera.com*. Праверана 7 чэрвеня 2022.
3. 1 2 3 4 5  Nigerian forces hunt for gunmen who killed 50 at church (англ.). *AP NEWS* (6 чэрвеня 2022). Праверана 7 чэрвеня 2022.
4. 1 2  *Юрий Майборода*. Атака в церкви: В Нигерии произошел чудовищный теракт (руск.). *kp.ru* (6 чэрвеня 2022). Праверана 7 чэрвеня 2022.
5. ↑  Nigeria Owo church attack: Gunmen kill Catholic worshippers in Ondo **(нявызн.)**, *BBC News* (6 чэрвеня 2022). Праверана 7 чэрвеня 2022.
6. 1 2 3  Over 50 feared dead in Nigeria church attack, officials say (англ.). *AP NEWS* (5 чэрвеня 2022). Праверана 7 чэрвеня 2022.
7. 1 2 3  Nigeria: gunmen kill dozens in ‘satanic’ attack on Catholic church (англ.). *the Guardian* (5 чэрвеня 2022). Праверана 7 чэрвеня 2022.
8. 1 2  Owo Church Attack: Police recover 3 unexploded bombs (англ.). *Vanguard News* (6 чэрвеня 2022). Праверана 8 чэрвеня 2022.
9. ↑  Dozens feared dead after gunmen attack Nigerian church, officials say (англ.). *ABC News*. Праверана 7 чэрвеня 2022.
10. ↑  UPDATED: Many killed in Ondo church attack (англ.). *Punch Newspapers* (5 чэрвеня 2022). Праверана 7 чэрвеня 2022.
11. ↑  'We were locked in the church for over 20 minutes', priest speaks on Ondo attack (англ.). *Daily Trust* (5 чэрвеня 2022). Праверана 7 чэрвеня 2022.
12. ↑  Adelaja, Temilade.  Police recover explosives following massacre in Nigerian Catholic church **(нявызн.)**, *Reuters* (7 чэрвеня 2022). Праверана 8 чэрвеня 2022.
13. ↑  Dozens Feared Dead in Nigeria Church Attack (англ.). *VOA*. Праверана 7 чэрвеня 2022.
14. ↑  Owo attack: No priest was kidnapped, says Catholic church (англ.). *Punch Newspapers* (5 чэрвеня 2022). Праверана 7 чэрвеня 2022.
15. ↑  Owoeye, Fikayo.  At least 50 killed in massacre at Catholic church in southwest Nigeria **(нявызн.)**, *Reuters* (6 чэрвеня 2022). Праверана 7 чэрвеня 2022.
16. ↑  Ezeamalu, Ben.  Dozens Feared Dead in Church Attack in Nigeria **(нявызн.)**, *The New York Times* (5 чэрвеня 2022). Праверана 7 чэрвеня 2022.
17. 1 2  Infants among 22 worshippers killed in Nigeria church attack (англ.). *AP NEWS* (7 чэрвеня 2022). Праверана 8 чэрвеня 2022.
18. ↑  Sanni, Kazeem.  Bereaved families face grief, trauma after Nigeria church attack **(нявызн.)**, *Reuters* (7 чэрвеня 2022). Праверана 8 чэрвеня 2022.
19. ↑  Api, Cue.  Nigeria church attack: Toll rises to 40, over 60 injured **(нявызн.)**, *The Hindu* (9 чэрвеня 2022). Праверана 10 чэрвеня 2022.
20. ↑  *Nimi Princewill,Amy Cassidy*. Mass shooting at Nigeria church kills dozens, says local lawmaker (англ.). *CNN* (5 чэрвеня 2022). Праверана 7 чэрвеня 2022.